
Hrvatski jezik u kaznenim 
progonima 

U svojoj knjizi Sudski probani hrvat¬ 
stva od sedam analiziranih i opisanih 
predmeta, tri su se odnosila na kazneni 
progon usko povezan s borbom za 
hrvatski jezik i latinično pismo. To su 
postupci protiv Smiljang Rendić, dr. 
Ivana Sretera i Josipa Sćurića. 

Iz objektivnih razloga do sada nisam 
mogao obraditi sve sudske političke 
procese u službi protuhrvatske politike 
u kojima sam bio braniteljem optuženih 
zbog zalaganja za hrvatski jezik, ali mis¬ 
lim da i ova tri opisana slučaja u knjizi 
dovoljno pokazuju “veliku brigu” komu- 
nističko-velikosrpskih vlasti na suzbija¬ 
nju naziva hrvatski jezik kojim je hrvat¬ 
ski narod potvrđivao svoj identitet u 
znanosti i kulturi, u dnevnoj komuni¬ 
kaciji i političkoj afirmaciji medu dru¬ 
gim narodima. 

1. Smiljana Rendić bila je optužena 
i suđena zato što je u svom članku »Iz¬ 
lazak iz genitiva ili drugi hrvatski pre¬ 
porod« (tiskan u časopisu Kritika broj 
18 za mjesec svibanj i lipanj 1971. godi¬ 
ne), između ostaloga, a u svezi s hrvat¬ 
skim jezikom, napisala: ”... da koloni¬ 
zacija hrvatskog nacionalnog bića nije, 
nasuprot nekim mišljenjima, započela 
Ilirskim preporodom, jer kičmu nacije 
to nije diralo, već je smrtna opasnost 
počela kada su takovi Hrvati pristupili 
akciji za stvaranje integralističke jugo¬ 
slavenske države u kojoj će Hrvatska 
kao država nestati, ... da (hrvatski 
komunisti — M. V.) nisu imali sluha za 
roblematiku hrvatskog nacionalnog 
ića, hrvatskog jezika i njegovu povijes¬ 
nu tragediju..., da je sustavna opasnost 
radikalne kolonizacije hrvatskog jezika 
počela tek u novoj Jugoslaviji nastaloj iz 
partizanskog rata za narodno oslobođe¬ 
nje... u kojem je formalno ustanovljena 
hrvatska republika sa vladom i Sabo¬ 
rom... dok je istovremeno Srbin iz 
Srbije mogao glatko postati profesor 
nastavnog jezika u Hrvatskoj i kolonizi¬ 
rati djecu srpskim jezikom, ... da je u 
toj nemogućnosti da se pod barjacima 
bratstva više izdrži očajna poniženost i 
zanemarenost hrvatskog jezika u hrvat¬ 
skim školama...« 

U tijeku cijelog postupka obrana je 


tvrdila kako su svi navodi Smiljane 
Rendić u članku u stvari povijesne či¬ 
njenice, koje su objavljivane, u jednom 
ili drugom obliku, u povijesnim radovi¬ 
ma svih povjesničara. Dokazivanje po¬ 
vijesnih činjenica u svim je političkim 
procesima bilo isključeno. To se anali¬ 
zom takvih procesa nepobitno utvrđuje. 

Naime, sudbena vlast u komunizmu 
bila je moćno sredstvo besprijekornog 
funkcioniranja autoriteta mehanizma 
vlasti i upravo su zato montirani politič¬ 
ki procesi bili jednosmjerne komunika¬ 
cije. To su bili procesi zasnovani na na¬ 
čelima nejednakosti i u odnosu prema 
strankama i u njihovu pravnome polo¬ 
žaju. 

Čitajući članak Smiljane Rendić vi¬ 
dimo da je ona svoju tvrdnju »smrtne 
opasnosti« hrvatskog nacionalnog bića 
dokazivala činjenicom pristupanja akciji 
za stvaranje integralističke jugoslaven¬ 
ske države u kojoj će Hrvatska kao dr¬ 
žava nestati, i time ispuniti, stvoriti, uvje¬ 
te za radikalno koloniziranje hrvatskog 
jezika srpskim jezikom. Tu svoju postav¬ 
ku obrazlagala je navođenjem svili pozi¬ 
tivnih rezultata u razvoju hrvatske dr¬ 
žavnosti u doba saveza Hrvatske s aus- 
tro-ugarskim carstvom i kraljevstvom. 

Naime tvrdeći da je kroz stoljeća 
nepostojanja samostalne hrvatske drža¬ 
ve, postojala ograničena, ali stvarna hr¬ 
vatska državnost, koja je omogućila raz¬ 
voj hrvatskog jezika, hrvatske književ¬ 
nosti, nastanak i razvoj hrvatskog na¬ 
cionalnom preporoda, utemeljenje mo¬ 
dernog hrvatskog novinarstva, modeme 
hrvatske nakladne djelatnosti, osnivanje 
i razvoj zagrebačkog sveučilišta i aka¬ 
demije znanosti, raznih kulturnih dru¬ 
štava i hrvatskih čitaonica, Smiljana 
Rendić izvela je pravilan zaključak ka¬ 
ko to stanje nije odražavalo »tamnicu 
naroda« za razliku od onog trenutka 
kada se je stvorila integralistička jugo¬ 
slavenska država u kojoj je Hrvatska, 
kao država, nestala, a hrvatski jezik kao 
jezik hrvatskog naroda dobio drugo ime: 
srpsko-hrvatski, odnosno hrvatsko-srp- 
ski jezik. 

Upirući svoje tvrdnje u dokazivanju 
kolonizacije hrvatskog jezika i hrvat¬ 
skog nacionalnog entiteta jugoslaven¬ 
skim integralizmom, obrana je isticala 
siučaj Maretićeve gramatike kao poče¬ 
tak te kolonizacije za vrijeme hana 

Khuen~Hedervaryja budući da je napi¬ 
sana isključivo na osnovu djela Vuka 
Stefanovića Karadžića i Daničića, te 
takozvanih srpskih narodnih umotvori¬ 
na sabranih od Yuka. Ili dokazivala je 
da hrvatski lingvisti nisu slobodno i bez 
pritisaka potpisali Novosadski dogovor. 
Umjestoo da se otvoreno ukaze na bilo 
koju netočnost u postavkama Smiljane 
Rendić, tadašnji komunistički sustav op¬ 
tužuje ju za kazneno djelo neprijatelj¬ 
ske propagande i osuđuje na kaznu za¬ 
tvora premda je, još prije pravomoćno¬ 
sti presude, u političkom životu bivše 
države, od strane političara, jasno us¬ 
tvrdilo na 32. sjednici predsjedništva 
SKJ, održanoj 11. i 12. svinma 1972. go¬ 
dine: «... da su i poslije 21. sjednice 
Predsjedništva oživjele diskusije i s po¬ 
zicija unitarističkog jugoslavenstva« {ci¬ 
tat prema Novom listu od 13—14. svib¬ 
nja 1972., str. 2.). 

Tvrdnju o kolonizaciji hrvatskog jezi¬ 
ka u centralistićko-unitarističkom su¬ 
stavu bivše komunističke vlasti za vrije¬ 
me procesa iznosi časopis za kulturu 
hrvatskoga književnog jezika Jezik broj 
2—3, 1971—19(2, donoseći članak Bene- 
dikte Zelić-Bučan »Narodni naziv hr¬ 
vatskog jezika tijekom hrvatske povije¬ 
sti«, u kojem se kaže: »Ali su se poslije 
završene revolucije uvukla u praksu još 
neprevladana unitaristička shvaćanja, 
kojima je pogodovala centralizirana vlast. 
U takvoj političkoj klimi održan je i 
Novosadski dogovor 1954. godine na 
kojemu je usprkos proklamiranim re¬ 
volucionarnim socijalističkim načelima o 
samoodređenju naroda i usprkos poseb¬ 
nom jugoslavenskom socijalističkom na¬ 
čelu o samoupravljanju, Koje je progla¬ 
šeno još 1950. godine, prihvaćena For¬ 
mulacija o dvostrukom nazivu hrvat¬ 
skoga, kao i srpskog književnog jezika. 
Iako takva formulacija nikada nije i 
zakonski sankcionirana kao obavezna, 
niti je ikada i jednim pozitivnim zakon¬ 
skim aktom obesnažena zakonska odlu¬ 
ka AVNOJ-a iz 1944. godine, ipak je 
pod pritiskom jakih unitarističkih sna¬ 
ga u državnoj upravi takva formulacija 
u praksi forsirana kao obavezna.« 

Međutim to nije ništa pomoglo jer 
Smiljana Rendić u jednom je montira¬ 
nom političkom procesu kod Okružnog 
suda u Rijeci proglašena krivom zbog 
kaznenog djela neprijateljske propagan¬ 


de i kažnjena kaznom zatvora u traja¬ 
nju od jedne godine, uz sljedeće ob¬ 
razloženje: 

»Naime, ne može se preći preko či¬ 
njenice, da je optužena svoj opširni čla¬ 
nak pod naslovom “Izlazak iz genitiva 
ili drugi hrvatski preporod” napisala u 
vrijeme pojave masnovnog pokreta u 
Hrvatskoj u koje se vrijeme organizi¬ 
rano koristila oblast publicistike i sred¬ 
stava informiranja i kada je javnost bila 
izvrgnuta jakom pritisku obmanjivanja 
i nekritičnog glorificiranja prošlosti. 
Takav je i članak optužene, koji je po 
svojem sadržaju i iznošenju nekih po¬ 
vijesnih čijenica očito bio usmjeren u 
isključivom cilju da neistinito prikaže 
položaj hrvatskg naroda u novoj stvo¬ 
renoj socijalističkoj zajednici jugosla¬ 
venskih naroda ne propustivši koa toga 
naglasiti, kako je Hrvatska u socijali¬ 
stičkoj Jugoslaviji prošla lošije nego u 
austrougarskoj monarhiji.« 

To obrazloženje osuduiuće presude 
ne navodi što je Smiljana Rendić učinila 
ili napisala što bi se moglo podvesti 
pravno pod pojam ili sadržaj kaznenog 
djela neprijateljske propagande, jer oči¬ 
to za sud to nije ni Bilo bitno. Sud je, na¬ 
ime, “znao" jedino to da je mora i treba 
suditi. Zato i oblikuje svoj kaznenoprav¬ 
ni zaključak pod pojmove: »napisala 
članak u doba masovnog pokreta«, u 
»vrijeme organiziranog korištenja publi¬ 
cistike i sredstava informiranja«, »ne¬ 
kritičkog glorificiranja prošlosti«, ali kaz¬ 
nenopravnih razloga tu nema. 

Vrhovni sud preinačio je presudu na 
dvije godine, ali je ostala zabrana jav¬ 
noga nastupanja. 

2. Izostavljajući opširnije ovdje izla¬ 
gati slučaj Smiljane Rendić jer je u knji¬ 
zi Sudski progoni hrvatstva — dokumen¬ 
ti vremenu dosta detaljno obrađen i pot¬ 
krijepljen potrebnom dokumentacijom, 
za čitatelje časopisa za kulturu hrvat¬ 
skog jezika o progonima zbog hrvatskog 
jezika još je uvjerljiviji slučaj dr. Ivana 
Sretera. 

Naime dr. Ivan Šreter pregledao je 
kao specijalist liječnik bolnice u Lipiku 
pacijenta Stevu Majstorovića i pri upi¬ 
su liječničkog nalaza, u rubriku zani¬ 
manje upisao hrvatske riječi umirov¬ 
ljeni časniji umjesto penzionirani oficir. 
Nije ni slutio što će sve zbog toga doži¬ 
vjeti. Optužen je da ie na javnom mje- 

stu pisanjem vrijeđao i omalovažavao: 
»... socijalističke, patriotske i nacionalne 
osjećaje građana« i time počinio pre¬ 
kršaj iz članka 3. st. 1. Zakona o prekr¬ 
šajima protiv javnog rada i mira. Osu¬ 
đen je temeljem tog propisa na kaznu 
zatvora u trajanju od pedeset dana. 

Tadašnji »hrvatski književnik«, koji 
se tako nazivao, Goran Babić, napisao je 
u tjedniku Nedjeljna Dalmacija rijeci 
koje su značile smrtnu presudu dr. 
Sreteru. Taj je članak završio riječima: 
"... kako tom inedicusu očito ne po¬ 
maže ništa, ni ožeg ni riieč, pa je jedini 
lijek crna zemlja i zeleni liumak«. 

Srpske vojne snage u prosincu 1991. 
godine presrele su dr. Sretera u Pakra¬ 
cu, zarobile ga i odvele na Papuk, gdje 
je zvjerski ubijen. Prema tome, ima li i 
može li biti većeg ludila od takva su¬ 
đenja? 

Povjesničari, pisci i ostali djelatnici 
moći ce o tome pisati, analizirati, ali 
ono što će se teško moći iznijeti u jav 
nost jesu takvi sudski politički procesi 
u kojima je sud, svim hrvatskim nasto- 

1 'anjima i razmišljanjima, pozivom na za¬ 
ton, određivao kazne i u zametku one¬ 
mogućavao svako artikuliranje hrvat¬ 
skog interesa od strane mlađeg nara¬ 
štaja. Strašno je to bilo samo po sebi, 
ali spoznaja da su te presude, jos i prije 
optužnice, često donašane po naredba¬ 
ma iz komiteta, razobličava nam straš¬ 
nu ulogu tadašnjih sudova u kurentnoj 
antihrvatskoj politici takvih procesa. 

Gotovo je cinično što je Vrhovni sud 
kaznu od šezdeset dana zatvora smanjio 
na pedeset dana, koje je dr. Sreter 
izdrzao, ali je užasno Kad Vrhovni sud 
Hrvatske u tom predmetu, u svojoj 

f iresudi od 20. siječnja 1987. godine 
vidite — 1987. godine!) kaže: »... i po 
ocjeni ovoga suda za oficire JNA u našoj 
zemlji isto značenje ima samo vojni 
starješina. Budući da su se u vrijeme 
stvaranja JNA časnicima nazivali oficiri 
neprijateljske vojske, takav naziv za ofi¬ 
cira JNA ima uvredljivo i omalovažava- 
juće značenje. Prema tome upisivanjem 
riječi “časnik” umjesto oficir JNA vri¬ 
jeđaju se i omalovažavaju patriotski i 
socijalistički osjećaji, pa su time ostva¬ 
rena obilježja navedenog prekršaja«, da¬ 
kle i kaznena odgovornost i kazna koja 
mu je izrečena 

To bi trebala biti “nacionalna slobo¬ 


da” hrvatskog naroda i njegovo pravo 
služenja njegovim jezikom i upotreblja- 
vanje njegovih povijesnih riječi što mu 
ie garantiralo komunističko društvo” 
koje se vrlo često kao primjer “slobode” 
od nekih i danas ističe. 

Knjigom Sudski progoni hrvatstva 
želio sam pokazati kako su takvi po¬ 
stupci bili sastavni dio političke prakse 
za cijelo vrijeme postojanja bivših držav¬ 
nih zajednica eufemistički nazvanih 
“Jugoslavija”, ali istovremeno želio sam 
istaknuti i postojanje autoriteta ličnosti, 
osobnosti, bez obzira na trenutačni 
uspjeh ili neuspjeh, spremnih na žrtvu. 
Ta je žrtva, u odnosu na krajnji čili — 
stvaranje samostalne Hrvatske — ko¬ 
načno uspjela u cijelosti. 

3. Treći slučaj, slučaj Josipa Sćurića, 
koji je bio optužen zbog toga što je re¬ 
kao kako ne zna čitati rukom pisano 
ćirilično pismo, najbolje nam ilustrira 
položaj u kojem je bio i u kakvu se 
društvu nalazio hrvatski narod zadnje 
72 godine življenja u zajedničkoj državi, 
a posebno gdje je to živio i _gđje je to bio 
hrvatski narod zadnjih 4o godina živ¬ 
ljenja u komunističkom sustavu jugosla¬ 
venske države. 


Naime, zanemarujući za sada znan¬ 
stvenu netočnost tvrdnje da bi ćirilično 
pismo pripadalo samo Srbima, vidimo 
kako je bilo dovoljno što Hrvat nije 
znao to pismo da se protiv njega podig¬ 
ne optužnica i da ga se optuži za iza¬ 
zivanje »nacionalne netrpeljivosti«, jer 
kako se netko može usuditi ne znati 
»srpsko pismo« u Hrvatskoj. 

Općinsko javno tužilaštvo u Kninu, 
svojim optužnim prijedlogom od 13. pro¬ 
sinca 1974. godine, optužilo je Josipa 
Sćurića iz Zagreba da je »>... dolaskom 
u stanicu Knin u svojstvu motorovođe... 
odbio da primi od otpravnika vlakova 
“OPŠTI NALOG ZA VLAK.”, koji je bio 
pisan ćiriličnim pismom, navodeći da to 
pismo ne zna i ne razumije, ... te na 
ovaj način izražavao svoj odnos prema 
nacionalnosti koja se služi ćiriličnim 
pismom, izazivao nacionalnu netrpelji¬ 
vost, pa da je time počinio krivično dje¬ 
lo protiv naroda i države — izazivanjem 
nacionalne netrpeljivosti, označeno i 
kažnjivo po ćl. 119. st. 3. KZ-a«. 

Takvo optuživanje bila je jasna po¬ 
ruka onih koji su na tim prostorima 
vidjeli već tada »svoju srpsku zemlju«, 

svoju veliku Srbiju. To je ujedno bio i 
način pokazivanja tko to vodi jezičnu 
politiku u Hrvatskoj i kako je vodi, jer 
je trebalo optužiti i suditi Hrvata koji 
nije znao ćirilično pismo, ali s jasnom 
porukom da se zna tko je gazda u 
Hrvatskoj. U stvari, taj je slučaj sjajan 

B 'er kako je iluziorustička politika 
avenstva opteretila hrvatsku jezič¬ 
nu integraciju teškim i promašenim po¬ 
litičkim iluzijama te zaustavila kulturni i 
svaki drugi oblik hrvatskog života. Me- 
taromantika jugoslavenstva dobila je 
odgovor u Garašaninovu Naćertaniju, 
djelu koje je razmnožilo srpski šovini- 
zam do nesagledivih razmjera prema 
svemu što je bilo hrvatsko. Taj optužni 
prijedlog Općinskog javnog tužilaštva iz 
Knina 1974. godine jedan je od dokaza 
kako su Srbi gradili koncepciju i politi¬ 
ku, uz pomoć svih sustava, najjače od 
1918. godine baš u komunističkom su¬ 
stavu, a kojoj je politici zadaća bila 
osvojiti i podčiniti velikoj Srbiji Hrvat¬ 
sku ili nejzin kraljevski dio bas u Kni¬ 
nu i oko Knina. 

U žalbenome postupku Josip Sćurić 
oslobođen je optužbe. 

Međutim stražareći na ovom pro¬ 
storu više od četrnaest stoljeća s dubo¬ 
kom vjerom nepokolebljiva vjernika, 
usprkos povijesnim nepogodana zbog 
toga što se našao na prolazu strujanjima 
političkih, vjerskih i kulturnih prohtjeva 


mnogih osvajača, hrvatski narod obli¬ 
kovao se kao suradnik i sudionik u 
stvaranju sveopće europske kulturne i 
neprekidne civilizacije s drugim naro¬ 
dima Sredozemlja i Srednje Europe. 

Hrvatska je tako stekla mogućnost 
širenja krugova kulture i bogatstva pre¬ 
ma cijelom svijetu, a ostajući stražariti 
na ovom geostrateški važnu i zanimljivu 
prostoru, svoju stražu sada vrši ponosno 
i bez straha od bilo koga. 

Nadvladavši svojom žrtvom i bor¬ 
bom u tijeku Domovinskog rata, srpske 
i crnogorske zavojevače, osobito akcija¬ 
ma Bljesak i Oluja, Hrvati su dokazali 
svijetu da se svijest i kulturna dostig¬ 
nuća ne mogu sabljom presjeći ni puš¬ 
kom ubiti. U tom razmišljanju sve žrtve 
koje je podnio hrvatski narod za oču¬ 
vanje svog jezika i svoje slobode, dobile 
su svoi potpun smisao u ostvarenju 
Hrvatske kao samostalne države. 

Zato se isplatilo trpjeti i boriti.* 

h'Elan Vukouić 


* M. Vuković bio je branitelj u još de¬ 
setak suđenja zbog hrvatskoga jezika pa 
smo ga zamolili da ih ukratko opiše, a 
sigurno ima i drugih takvih suđenja pa 
bismo rado objavili kratku obavijest i o 
njima zbog povijesti. Ur. 




